kardosdrur/scandi-wiki huggingface dataset:
Edvard Galle

Edvard Valdemar Galle (født 12. februar 1844 i København, død 25. december 1900 i Hellerup) var en dansk chokoladefabrikant og iværksætter. Sammen med Hans Jessen grundlagde han chokolade- og konfekturefabrikken Galle & Jessen i 1872.

Virksomheden blev grundlagt i en kælder i Store Kongensgade 6. Da produktionen blev for stor flyttede de i 1875 til ejendommen Toldbodgade 15. I 1884 flyttede de så til en stor nybygget fabrik på Lyngbyvej ved Vibenshus Runddel. I starten lavede de kun bolsjer, men sidenhen gik de mere over til chokolade, marcipan og karameller – hvoraf det førstnævnte er det mest kendte.

Han er begravet på Holmens Kirkegård.

Eksterne henvisninger 
 

Personer fra København
Danskere i 1800-tallet
Fabrikanter fra Danmark
Gøsta Esping-Andersen

Gøsta Esping-Andersen (født 24. november 1947) er en dansk sociolog og politolog. Hans primære fokus er på velfærdsstaten og dens position i kapitalistiske økonomier. Esping-Andersen er professor ved Pompeu Fabra Universitet i Barcelona, Spanien og medlem af det videnskabelige udvalg for Juan March Institute (Madrid). 

Han arbejder mest inden for områderne komparative velfærdsstatsstudier, social ulighed, mobilitet, beskæftigelse, arbejdsmarkedsforhold og socialpolitik og har ud over sit professorat været rådgiver for bl.a. Verdensbanken, OECD og EU.

Største værker 
Hans store og mest indflydelsesrige bog med navnet The Three Worlds of Welfare Capitalism blev udgivet i 1990. Bogen opridsede tre hovedtyper af velfærdsstater indenfor hvilke moderne kapitalistiske ilande befinder sig: 
 Liberale 
 Konservative
 Socialdemokratiske. 
De traditionelle eksempler på de tre typer af velfærdsstater er USA (liberal), Tyskland (konservativ) og Sverige (socialdemokratisk).

Referencer 

Sociologer fra Danmark
Politologer fra Danmark
Danskere i 1900-tallet
Danskere i 2000-tallet
Æresdoktorer ved Københavns Universitet
Personer i Kraks Blå Bog
Alfred Schmidt (tegner)

Alfred Michael Roedsted Schmidt (født 3. maj 1858 i Horsens; død 4. april 1938 i Hellerup) var en dansk tegner og maler.

Alfred Schmidt malede mest i sine unge år; senere blev han først og fremmest kendt som vittigheds- og karikaturtegner, men han lavede også reportagetegninger til Illustreret Tidende.

Fra 1880 tegnede han til Punch, fra 1889 til Blæksprutten, fra 1899 til Klods-Hans, som han var med til at grundlægge. Han er blevet kaldt portrætkarikaturens mester. Hans evne til at spidde morsomme situationer gjorde ham kendt og elsket i brede kredse.

Det var Alfred Schmidt der tegnede statsminister I.C. Christensen med en ræv bag øret. Den blev I.C.'s kendetegn.

Han har illustreret bøger som Christian Winthers Flugten til Amerika (1900) og Molbohistorier (folkeeventyr).

Alfred Schmidts Legat 
Alfred Schmidts legat tildeles dygtige tegnere.

Galleri

Litteratur 
 Henry Hellssen: Alfred Schmidt – hans Tid og hans Tegninger. 1942. Billedredaktion: Herluf Jensenius. 151 sider, illustreret. Forlag: Westermann.

Eksterne henvisninger 
 

 

Kunstnere fra Danmark
Illustratorer fra Danmark
Tegnere fra Danmark
Legatstiftere fra Danmark
Personer fra Horsens
Personer i Kraks Blå Bog (afdøde)
Alfred Schmidt

Alfred Schmidt har flere betydninger:

 Alfred Schmidt (tegner) – (1858-1938)
 Alfred Schmidt (vægtløfter) – (1898-1972)
 Alfred Schmidt (filosof) – (1931-2012)
Marc Maze

Marc Maze (født 17. oktober 1988) er en dansk professionel fodboldspiller, som spiller for B 1908. Han er lillebror til bordtennisspilleren, Michael Maze.

Fodboldspillere fra Danmark
Fodboldspillere fra AC Horsens
Fodboldspillere fra Brabrand IF
Fodboldspillere fra B 1908
Tellermine 35

Tellermine 35 (T.Mi.35) var en tysk metalindfattet panserværnsmine, som i vidt omfang blev anvendt under 2. Verdenskrig. Minen er lavet af pladestål og trykpladen øverst på minen er svagt buet med en central udløserbrønd. To sekundære udløserbrønde sidder på siden og bunden af minen, så der kan monteres udløsere, der udløses hvis nogen piller ved minen. 

Til brug på strande og under vand kunne minen placeres inden i en lomme af keramik eller beton, som fungerede som et vandtæt hylster. 

En senere variant af minen – T.Mi.35 (S) – blev lavet med en ribber på hus og udløser, som forhindrede sand oven på minen i at blæse væk, når den blev brugt under ørkenforhold. 

Minen udløstes ved et tryk på 180 kg i midten af minen eller 90 kg ved kanten. Herved blev trykpladen deformeret, en fjeder blev presset sammen og overskar en modhage til en hammer, som slog på en detonater der udløste en booster ladning og hovedladningen.

Specifikationer 
 Højde: 76 mm
 Diameter: 318 mm
 Vægt: 9,1 kg
 Indhold af eksplosiver: 5,5 kg TNT
 Udløservægt: 90 til 180 kg

Referencer 
 Jane's Mines and Mine Clearance 2005-2006
 TM 5-223, Foreign Mine Warfare Equipment
 TM-E 30-451, Handbook on German Military Forces, March 1945

Landminer
Våben fra Tyskland
Tellermine 29

Tellermine 29 er en tysk pansermine. Den er rund og af metal. Den blev taget i brug i 1929, og den tyske hær regnede oprindelig med at købe 6.000 om året, men i januar 1931 blev det besluttet at fremskynde indkøbet og der blev bestilt 61.418 stykker. Fra 1937, efter introduktionen af Tellermine 35, blev den anvendt til træning og de fleste blev opmagasineret.

Minen blev anvendt i begrænset omfang under 2. Verdenskrig, især i Frankrig efter D-Dag, hvor allierede styrker rapporterede, at de var stødt på den i Normandiet. 

Minen bruger tre Z.D.Z. 29 udløsere, som normalt aktiveres ved et tryk på 125 kg, men kan indstilles til at gå af ved et tryk på blot 45 kg eller endda fungere som en snubletråds udløser. Minen er udstyret med to sekundære udløserbrønde, som gør det muligt at tilslutte udstyr så minen udløses hvis nogen piller ved den. 

En træningsudgave af minen med betegnelsen T.Mi.29 (Ueb) blev også fremstillet. Den indeholdt en røggenererende hovedladning og huller der lod røgen undslippe. . 

En række jugoslaviske miner kopierede det grundlæggende mønster i en Tellermine 29, herunder typerne TMA 3 og TMA 4.

Specifikationer 
 Højde: 18 cm
 Diameter: 25 cm
 Vægt: 6 kg
 Indhold af eksplosiver: 4,5 kg TNT
 Udløservægt: 45 til 125 kg
 Antal: ca. 61.000 fremstillet.

Referencer 
 http://www.lonesentry.com/manuals/tme30/ch8sec5sub6.html

Landminer
Våben fra Tyskland
Kort & Dokumentar Filmskolen

Kort & Dokumentar Filmskolen er en privat filmskole, der siden 1999 har udbudt kurser og efteruddannelse på alle niveauer indenfor filmområdet. Skolen henvender sig derfor både til nybegyndere, øvede og professionelle branchefolk, som bruger skolen som efteruddannelsessted.
F. eks varetager Kort & Dokumentar Filmskolen nu bl.a. Sveriges Tv efteruddannelse, TV 2 samt Dansk Journalistforbund og Reklamebranchens brancheorganisation.

Skolen udbyder både kortere og længere kurser indenfor områderne: instruktion, klipning, lyddesign til film, kamera, dokumentar og manuskript.
Skolen har en stor succesrate når det gælder elevernes videre fremtid. En del er gået videre til Den Danske Filmskole eller har skabt sig en karriere i branchen i både ind- og udland på anden vis. Særligt skolens manuskripthold har nydt stor succes i filmbranchen, da flere elever herfra har skaffet sig kontrakter på spillefilm efter at have fuldført skolens store manuskriptkursus.

Skolens undervisningskoncept er at kombinere teori og praksis på en sådan måde, at alt hvad der undervises i teoretisk, også bliver afprøvet i praksis. Dette kombineret med den personlige vejledning af den individuelle kursist af professionelle, har gjort skolens niveau særdeles velrenomeret af branchefolk. F. eks beskriver en af skolens mange kursister, skuespiller Søren Pilmark, skolen som et ”lærerigt åndehul”

Ekstern reference 
 Kort & Dokumentar Filmskolens hjemmeside 

Film i Danmark
Uddannelsesinstitutioner i Danmark
Kongens Lyngby
Javier Mascherano

Javier Alejandro Mascherano (født 8. juni 1984) er en argentinsk fodboldspiller, der er cheftræner for Argentinas U/20 landshold. Han har tidligere spillet for West Ham United, Liverpool FC og FC Barcelona.

Mascherano startede sin karriere i River Plate, hvor han vandt sin første seniorhæder, den argentinske Primera División, i 2003-04. Han flyttede til brasilianske Corinthians i 2005 og vandt den brasilianske Série A i sin første sæson. Mascherano flyttede derefter til Europa og skrev kontrakt med Premier League-klubben West Ham United, men hans korte tid i klubben blev hæmmet af usædvanlige kontraktvilkår med Global Soccer Agencies. I begyndelsen af 2007 skiftede han til Liverpool på lån, hvor han nåede finalen i UEFA Champions League, før han skrev under med klubben for £18,7 millioner. Efter tre år i Liverpool skiftede Mascherano til Barcelona i 2010, hvor han ændrede sin position fra defensiv midtbanespiller til fuld central forsvarsspiller. Med Barcelona vandt han fem La Liga-mesterskaber, to UEFA Champions League-titler og to FIFA Club World Cups, blandt andre hæder.

Mascherano spillede 147 kampe for det argentinske landshold og er den næstmest spillede spiller i landets historie (efter Lionel Messi). Fra sin debut i 2003 indtil sin pensionering i 2018 repræsenterede han nationen ved fem Copa América-turneringer, hvor han blev nummer to i 2004, 2007, 2015 og 2016, og fire FIFA World Cups, hvor han nåede finalen i 2014. Han vandt to guldmedaljer ved Sommer-OL, i 2004 og 2008, og blev den første mandlige fodboldspiller, der opnåede denne dobbelte bedrift, siden den ungarske forsvarsspiller Dezső Novák i 1968. Mellem 2008 og 2011 var Mascherano kaptajn for Argentina.

Han spillede desuden for Argentinas fodboldlandshold i perioden 2003-2018. Pr. juni 2018 havde han spillet 147 landskampe og scoret tre mål. Efter nederlaget til Frankrig i ottendedelsfinalen ved VM i Rusland 2018 offentliggjorde Mascherano, at han stoppede på landsholdet.

Referencer

Eksterne henvisninger 

Fodboldspillere fra Argentina
Fodboldspillere fra Club Atlético River Plate
Fodboldspillere fra West Ham United F.C.
Fodboldspillere fra Liverpool F.C.
Fodboldspillere fra FC Barcelona
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Midtbanespillere (fodbold)
Slaget i Vyborgbugten (1944)

Slaget i Vyborgbugten i 1944 (finsk: Viipurinlahden taistelu) var et slag i den finsk-sovjetiske Fortsættelseskrig (1941-1944).

Slaget fandt sted da den sovjetiske 59. arme angreb fra øerne i Vyborg bugten fra den 4. juli 1944. Det sovjetiske angreb på det finske hovedland blev kastet tilbage i havet af den tyske 122. division fra det 5. Korps den 10. juli 1944.
 
Selv om de finske tropper kun kort tid inden havde opgivet den finske by Vyborg (Viipuri) næsten uden kamp, sluttede alle efterfølgende større slag i Fortsættelseskrigen som afgørende finske sejre.

Fortsættelseskrigen
Slag med deltagelse af Finland
Autoroute A1

Autoroute française A1 (eller Autoroute A1, Autoroute du Nord eller blot A1 ) er en 211 km lang motorvejsstrækning, der er anlagt mellem Lille og Paris.

Tilslutninger

Europaveje
Motorvej A1 er også Europavej 19 fra tilkørslen Porte de la Chapelle til motorvejskrydset mod A2
Den er Europavej 15 fra motorvejskrydset mod A1/A3/A104 indtil krydset mod A1/A26
Og den er Europavej 17 fra motorvejskrydset mod A1/A26 frakørsel 21 mod Lille.

Departementer og regioner, som vejen gennemløber 

 Île-de-France
 Seine-Saint-Denis (93)
 Val-d'Oise (95)
 Picardie
 Oise (60)
 Somme (80)
 Nord-Pas-de-Calais
 Pas-de-Calais (62)
 Nord (59)

Praktiske oplysninger
 Størstedelen af motorvejen i Nord-Pas-de-Calais gratis.
 Kanal 107.7 FM giver oplysninger (på fransk) om motorvejen.

Eksterne links
 Motorvej A1 i Saratlas
 Oplysninger til vejfarende om A1 på WikiSara
 Fotografier fra A1 hos FranceAutoroutes
 Fotografier af A1

Veje i Frankrig
Motorveje i Frankrig
Slaget ved Vuosalmi

Slaget ved Vuosalmi blev i hovedsagen udkæmpet mellem den 4. og 11. juli 1944. Det var et slag under Fortsættelseskrigen mellem Finland og Sovjetunionen (1941–1944).

Baggrund 
Efter at de sovjetiske styrker indså at de havde tabt Slaget ved Tali-Ihantala mod den finske forsvarere i slutningen af juni og begyndelsen af juli 1944, forsøgte de at gennembryde den finske front ved Vuosalmi (nu Druzhnoye) og omringe den sydlige del af de finske styrker på det Karelske næs.

Slaget 
De finske stillinger lå meget uheldigt på Äyräpää åsen, med den brede Vuoksi flod i baggrunden. Den Røde Hærs 115. Korps tvang hurtigt finnerne over floden, men selv om der var marker på den anden side, som med fordel kunne anvendes af de sovjetiske kampvogne, lykkedes det finnerne at stoppe alle sovjetiske forsøg på fremstød.  

Den udmarvede finske pansrede division blev sendt til hjælp for den finske 2. division da situationen var stabiliseret i slaget ved Tali-Ihantala. I kampe af nogenlunde samme slag led den Røde Hær voldsomme tab på det Karelske næs, med over 15.000 sovjetiske døde begravet alene i den nærliggende Äyräpää ås.  

Det efterfølgende finske modangreb ved Vuosalmi var heller ikke nogen stor succes, og begge sider gik derfor i defensiven i midten af juli 1944. 

Det finske artilleri affyrede i alt over 122.000 granater i Äyräpää og Vuosalmi, fra 20. juni til 17. juli 1944 – det samme antal som i Slaget ved Tali-Ihantala, der blev udkæmpet i den præcis samme periode i nærheden på det forholdsvis smalle Karelske næs.

Fortsættelseskrigen
Slag med deltagelse af Finland
Andrew Moravcsik

Andrew Moravcsik (født i USA) er en amerikansk politolog og professor og formand for det såkaldte European Union Program på Princeton University.

Moravcsik står som grundlægger og vigtigste repræsentant for teorien om liberal intergovernmentalisme, som bygger oven på Robert Putnams two-level game teori. Hans forskningsinteresser ligger i international organisation, menneskerettighederne, europæisk integration samt USA's og Europas udenrigspolitik. Han er desuden medlem af Brookings Institution.

Litteratur 
 Andrew Moravcsik: The Choice for Europe. Social Purpose and State Power from Messina to Maastricht. Cornell University Press, London 1999, 420 S., .
 Frank Schimmelfennig: Liberal Intergovernmentalism. In: Antje Wiener und Thomas Diez (Hrsg.): European Integration Theory. University Press, Oxford 2004, .

Referencer

Eksterne henvisninger 

 Officiel hjemmeside 

Politologer fra USA
Ansatte ved Princeton University
Administrativ inddeling af Moskva

Den føderale by Moskva i Rusland er administrativt inddelt i 12 okruger, der igen er opdelt i rajoner og bymæssige bebyggelser. Byen har ikke en egentligt midtby, der er derimod tætte urbane bebyggelser spredt over byen. Vigtige forretningskvarterer inkluderer Kitaj-gorod centralt, Tverskoj, Arbat og Presnenskij, hjemsted for det fremtidige Moskvas Internationale Forretningskvarter () mod øst. Den Centrale administrative okrug som helhed har en stor koncentration af forretninger. Rådhuset og store administrationsbygninger er placeret i Tverskoj rajon og Kitaj-gorod (hjemsted for Kreml). Vestlige administrative okrug er hjemsted for Moskvas statsuniversitet, Spurvebakkerne og Mosfilm-studierne. Moskva havde (2014) indbyggere.


Udvidelse 2012 

Den føderale by Moskva blev i 2012 udvidet med to administrative okruger, Novomoskovskij og Troitskij, der blev overført fra Moskva oblast til byen.

Centrale administrative okrug

Nordlige administrative okrug

Nordøstlige administrative okrug

Østlige administrative okrug

Sydøstlige administrative okrug

Sydlige administrative okrug

Sydvestlige administrative okrug

Vestlige administrative okrug

Nordvestlige administrative okrug

Zelenograd administrative okrug

Novomoskovskij administrative okrug

Troitskij administrative okrug

Noter

Eksterne henvisninger 

Moskva
Moskva, Administrativ inddeling af
Mercalliskalaen

Mercalliskalaen er en seismisk skala brugt til måling af intensiteten af et jordskælv.

Modificeret Mercalliskala

Ekstern henvisning 
 Jordskælvs størrelse  – De Nationale Geologiske Undersøgelser for Danmark og Grønland – GEUS

Seismologi
Lars Søndergaard

Lars Søndergaard (født 5. april 1959) en dansk fodboldtræner, der var dansk fodboldtræner for det danske kvindelandshold fra 2017 til 2023, hvor han blev erstattet af Andrée Jeglertz.

Fra 2015-2016 var cheftræner i AaB, og forinden havde fire sæsoner som cheftræner i SønderjyskE.

I januar 2008 vendte han tilbage til Salzburg for at blive ungdomsansvarlig i Red Bull Salzburg, som på daværende tidspunkt havde Giovanni Trapattoni som cheftræner.

Som spiller spillede Søndergaard hele sin karriere for AaB, og i 1996 startede han også sin trænerekarriere i samme klub som ungdomstræner. Da Per Westergaard i 1997 blev fyret i AaB, overtog Søndergaard efteråret ud. Da Hans Backe blev træner fra nytår 1998 blev Søndergaard hans assistent.

Da Backe i 2000 forlod klubben til fordel for cheftrænerjobbet i Austria Salzburg fulgte Søndergaard ham som assistent. Året efter efterfulgte han Backe som cheftræner, da denne skulle til FC København. Siden har Søndergaard været træner for en række østrigske klubber.

I efteråret 2010 blev han fyret i 1. divisionsklubben Viborg FF efter halvandet års ansættelse. En post han altså bestred fra 2009..

9. juni 2011 offentliggjorde SønderjyskE, at Søndergaard var ansat som klubbens nye cheftræner, hvor han skulle agere erstatning for Michael Hemmingsen, der var blevet hentet til Randers FC. Søndergaard nåede 4 sæsoner i SønderjyskE inden hans solide resultater medførte en kontrakt med Aab.

9. april 2015 meddeler AaB, at de har ansat Lars Søndergaard som deres nye cheftræner med tiltrædelse i opstartsfasen til sæsonen 2015/2016. Søndergaard blev ansat på en kontrakt frem til 30. juni 2017 som afløser for den succesrige AaB-træner Kent Nielsen. Han blev imidlertid fyret fra AaB i slutningen af 2016.

Den 18. december 2017 blev det offentliggjort af DBU, at Lars Søndergaard var blevet ansat som ny træner for Danmarks kvindefodboldlandshold. Hans kontrakt gælder til og med EM-slutrunden i 2021.

Referencer

Eksterne henvisninger 

Fodboldtrænere fra Danmark
Fodboldspillere fra Danmark
Fodboldtrænere fra AaB
Fodboldtrænere fra Viborg FF
Fodboldtrænere fra SønderjyskE
Trænere for Danmarks kvindefodboldlandshold
Trænere ved VM i fodbold 2023 (kvinder)
Cyrus Levinthal

Cyrus Levinthal (2. maj 1922 – 4. november 1990) var en amerikansk molekylærbiolog.

Biografi 
Levinthal blev uddannet med en ph.D. i fysik fra University of California, Berkeley og underviste i fysik ved University of Michigan i syv år før han flyttede til Massachusetts Institute of Technology (MIT) i 1957. I 1968 blev han kom han til Columbia University og i 1969 blev han professor for det nyoprettede Department of Biological Sciences, hvor han forblev indtil sin død af lungekræft i 1990.

Forskning 
Da Levinthal var på MIT lavede han betydelige opdagelser inden for den molekylære genetik relateret til mekanismen for DNA-replikation, relationen mellem gener og proteiner samt mRNAs natur.

Ved Columbia University anvendte Levinthal computerer til at fremstille tredimensionelle billeder af biologiske strukturer så som proteiner. Han betragtes som faren til grafisk visning af proteinstrukturer på computer.

Levinthal-paradokset er dog, hvad umiddelbart forbindes med Levinthal, og det viser hvordan tilfældig opfoldning af proteiner ikke kan forekomme. Paradokset er et tænkt eksempel på proteinfoldning, der viser, at et protein aldrig (ikke inden for dets livstid) vil folde op i den rette konformation ved en tilfældig afprøvelsesmetode. Paradokset anvender simple beregninger, hvor blandt andet tider for molekylære bevægelser inddrages. Det kritiseres dog for at være unødvendigt, idet de færreste har troet, at proteiner foldede rent tilfældigt.

Reference

Eksterne henvisninger 
 Cyrus Levinthal  på Columbia Universitys hjemmeside
 Early Interactive Molecular Graphics på MIT

Biologer fra USA
Molekylærbiologer
Genetikere
Wozzeck

Wozzeck er en tysk opera af den østrigske komponist Alban Berg. Den blev skrevet mellem 1914 og 1922 og uropført i 1925. Operaen er en rejse ind i det menneskelige sinds afkroge i en brutal verden af afstumpethed og afmagt og er baseret på skuespillet Woyzeck af Georg Büchner, som Berg overværede uropførelsen af i 1914 og blev inspireret til at skrive en opera over. Siden har operaen etableret sig som en af de operaer som jævnligt opføres. Den består af tre akter med fem scener i hver akt. Forestillingen er en kynisk historie om den psykotiske antihelt Wozzeck og de ydmygelser, han udsættes for, og er ét af det 20. århundredes mest intense operamesterværker. 
Alban Berg skrev selv librettoen til operaen.

Eksterne henvisninger 

Librettoen til Alban Bergs Wozzeck
Alban Berg - Wozzeck, anmeldelse af Jens Drejer 2008
Offer for omstændighederne, anmeldelse, Berlingske Tidende 2008
Den skinbarlige gru, anmeldelse, Information 2008

Operaer på tysk
Gigolo (Nick Cannon-sang)

"Gigolo" er den tredje single af den amerikanske rapper Nick Cannon fra hans første selv-titlede studie album Nick Cannon.

Charts

Referencer 

Sange fra 2003
Rüdenhausen

Rüdenhausen er en købstad (markt) i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Wiesentheid.

Geografi 
Rüdenhausen ligger i Region Würzburg (Bayerische Planungsregion 2).
Indtil 1972 hørte Rüdenhausen til Landkreis Gerolzhofen.

Eksterne henvisninger 

 Website des Turn- und Sportvereins Rüdenhausen
Nick Cannon

Nicholas Scott Cannon, (født den 8. oktober 1980 i San Diego, USA) er en amerikansk rapper, komiker og skuespiller.

Nick Cannon havde improvisations-showet Wild 'n Out på MTV, som han selv skabte og producerede. Hans debutalbum Nick Cannon indeholdt sangene Are You A Dime Piece og Gigolo, der har været højt oppe på hitlisterne verden over. Han var gift med Mariah Carey. I 2009 var han vært for det Amerikanske talent-show, America's Got Talent.

Diskografi

Album 
 2003 – Nick Cannon 
 2005 – Stages

Singler 
 2003 – Your Pops Don't Like Me
 2003 – Feelin' Freaky (feat. B2K)
 2003 – Gigolo (med R. Kelly)
 2005 – Can I Live? (feat. Anthony Hamilton)
 2006 – Dime Piece (feat. Izzy)

Filmografi 
 Drumline
 Love Don't Cost a Thing
 Underclassman
 Goal! 2
 Day of the Dead

Eksterne henvisninger 

 
 

Rappere fra USA
Komikere fra USA
Personer fra San Diego
Nick Cannon (album)

Nick Cannon er debutalbummet af den American raper Nick Cannon og blev udgivet i USA den 9. december 2003. Den indeholder sange som "Gigolo" (med R. Kelly), der opnåede en plads som nummer 9 på U.S. U.S. Rap liste og som nummer 24 på Billboard Hot 100 i 2004. Albummet er produceret af Nick Cannon selv, Just Blaze, R. Kelly, Kovas og Poke & Tone.

Sporliste 
 "Get Crunk Shorty" (med Ying Yang Twins & Fat Man Scoop)
 "Feelin' Freaky" (med B2K)
 "Gigolo" (med R. Kelly)
 "When Ever You Need Me" (med Mary J. Blige)
 "You"
 "I Used To Be Loved" (med Joe)
 "My Rib"
 "Attitude"
 "Main Girl" (med Nivea)
 "My Mic" (med Biz Markie)
 "I Owe You"
 "Your Pops Don't Like Me (I Really Don't Like This Dude)"

Album fra 2003